
Ministru kabineta rīkojums Nr. 931
Rīgā 2024. gada 5. novembrī (prot. Nr. 47 26. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Labklājības ministrijai finansējumu 1 468 684 euro apmērā, lai saskaņā ar Sociālo pakalpojumu un sociālās palīdzības likuma 13. panta astoto daļu nodrošinātu valsts mērķdotāciju pašvaldībām 30 procentu apmērā no mājsaimniecībām izmaksātā mājokļa pabalsta faktiskajiem izdevumiem mājokļa pabalsta izmaksu nodrošināšanai par laikposmu no 2024. gada septembra līdz 2024. gada novembrim. 
· 2. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

